Document ID: 31991L0244

Direktiva Komisije
z dne 6. marca 1991,
o spremembi Direktive Sveta 79/409/EGS o ohranjanju prosto živečih ptic
(91/244/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 79/409/EGS z dne 2. aprila 1979 o ohranjanju prosto živečih ptic [1], kakor je bila nazadnje spremenjena z Direktivo 86/122/EGS [2], in zlasti členov 6, 15, 16 in 17 Direktive,
ker naj bi se Priloga I Direktive 79/409/EGS spremenila, zato da se upoštevajo zadnje informacije o stanju vrst ptic;
ker naj bi se prepovedalo trženje podvrst Anser albifrons flavirostris in Tetrao tetrix tetrix, da se prepreči povzročitev mogočega škodljivega pritiska poslovnih interesov na stopnje njunega izkoriščanja;
ker naj bi se trženje vrst in podvrst Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago in Scolopax rusticola obravnavalo v členu 6(3) Direktive 79/409/EGS;
ker so določbe te direktive v skladu z mnenjem Odbora za prilagoditev Direktive 79/409/EGS tehničnemu in znanstvenemu napredku,
SPREJELA NASLEDNJO DIREKTIVO:
Člen 1
Prilogi I in III Direktive 79/409/EGS se zamenjata s prilogami te direktive.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. julija 1992. O tem takoj obvestijo Komisijo.
Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva je naslovljena na države članice.
V Bruslju, 6. marca 1991

Labels: 3
20